
5 Μαρτίου 2019 


ΤΕΥΧΟΣ ΤΡΙΤΟ 


Αρ 


. Φύλλου 266 


ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 

Αριθμ. ΔΠΘ/ΔΔΚ/ΤΔΑ /20342/1896/474 

Προκήρυξη θέσης μέλους Διδακτικού Ερευνη¬ 
τικού Προσωπικού (Δ.Ε.Π.) Καθηγητή πρώτης 
βαθμίδας τουΤμήματος Ιατρικής της Σχολής Επι¬ 
στημών Υγείας του Δημοκρίτειου Πανεπιστημί¬ 
ου Θράκης, με γνωστικό αντικείμενο «Επεμβατι- 
κή Ακτινολογία». 

Ο Πρύτανης του Δημοκριτείου Πανεπιστημίου Θρά¬ 
κης, μετά από εισήγηση της Συνέλευσης του Τμήματος 
Ιατρικής (αρ. συνεδρίασης 3/27.11.2018), λαμβάνοντας 
υπόψη την από 18.11.2018 αίτηση εξέλιξης Αναπληρωτή 
Καθηγητή και σύμφωνα με τις διατάξεις: 

1. Της αριθ. 137509/Ζ1 διαπιστωτικής πράξης του 
Υπουργού Παιδείας, Έρευνας και Θρησκευμάτων (ΦΕΚ 
490/31.08.2018 τ. ΥΟΔΔ), με την οποία διαπιστώνεται η 
εκλογή Πρύτανη και Αντιπρυτάνεων του Δ.Π.Θ. με θητεία 
τεσσάρων (4) ετών, από 01.09.2018 έως 31.08.2022, 

2. του άρθρου 30 του ν. 4452/2017 (ΦΕΚ 17/15.02.2017 

Α'), 

3. του άρθρου 19 του ν. 4009/2011, όπως αντικατα- 
στάθηκε με το άρθρο 70 του ν. 4386/2016 (83 Α'), τρο¬ 
ποποιήθηκε με το άρθρο τέταρτο του ν. 4405/2016 (129 
Α') και το άρθρο 9 του ν. 4521/2018 (38 Α') και το άρθρο 
16 του ν. 4559/2018 (142 Α') και ισχύει, 

4. της περίπτωσης ια' του άρθρου 2, της παρ. 15ζ' του 
άρθρου 15, της παρ. 2ιδ' του άρθρου 21 και της παρ. 9 
του άρθρου 84 του ν. 4485/2017 (114 Α'), 

5. της παρ. 1 του άρθρου 23 του ν.3549/2007 (69 Α'), 

6. τουπ.δ. 134/1999(132 Α'), 

7. της αριθ. Φ. 122.1/6/14241/Ζ2/27.01.201 7 (ΦΕΚ 
225/τ. Β'/31.01.2017) υπουργικής απόφασης, 

8. της ΔΠΘ/ΣΥΓΚ/44229/1596/22.05.2017 (ΦΕΚ 2058/ 
τ.Β') απόφασης της Συγκλήτου του Δημοκρίτειου Πανε¬ 
πιστημίου Θράκης, 

9. της Φ. 122.1/88/119483/Ζ2/20.07.2016 (ΔΠΘ/ΔΔΚ/ 
27393/3560/20.07.2016) εγκυκλίου του Υπουργείου Παι¬ 
δείας, Έρευνας και Θρησκευμάτων με θέμα «Οδηγίες 
εφαρμογής του ν. 4369 (Α'27), του ν. 4386/2016 (Α'83) 
και του ν. 4405/2016 (ΑΊ 29)», αποφάσισε: 


Την προκήρυξη (ανοικτή προκήρυξη) για την πλή¬ 
ρωση μίας (1) θέσης μέλους Διδακτικού Ερευνητικού 
Προσωπικού (Δ.Ε.Π.), ως εξής: 

ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 

ΣΧΟΛΗ ΕΠΙΣΤΗΜΩΝ ΥΓΕΙΑΣ 

ΤΜΗΜΑ ΙΑΤΡΙΚΗΣ 

ΜΟΡΦΟΛΟΓΙΚΟΣ - ΚΛΙΝΙΚΟΕΡΓΑΣΤΗΡΙΑΚΟΣΤΟΜΕΑΣ 

- Μία (1) θέση μέλους Διδακτικού Ερευνητικού Προσω¬ 
πικού (Δ.Ε.Π.) Καθηγητή πρώτης βαθμίδας με γνωστικό 
αντικείμενο «Επεμβατική Ακτινολογία». 

Όσοι επιθυμούν να υποβάλουν αίτηση υποψηφιότη¬ 
τας σε θέση εκλογής εγγράφονται στο σύστημα ΑΠΕΛΛΑ 
και υποβάλλουν ηλεκτρονικά την αίτηση υποψηφιότη¬ 
τας μαζί με όλα τα αναγκαία για την κρίση δικαιολογητικά 
μέσα σε αποκλειστική προθεσμία δύο (2) μηνών από την 
ημερομηνία του εγγράφου της ανακοίνωσης της δημο¬ 
σίευσης της Προκήρυξης αυτής στον Ημερήσιο Τύπο. 

Μαζί με την αίτηση πρέπει να υποβάλουν: 

1. Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού, θα πρέπει να υποβληθούν και οι σχετικές 
βεβαιώσεις ισοτιμίας από τον Δ.Ο.Α.Τ.Α.Π. ή αντίγραφο 
της αίτησης για αναγνώριση της ισοτιμίας. 

2. Βιογραφικό Σημείωμα. 

3. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

4. Διδακτορική Διατριβή και άλλα επιστημονικά δη¬ 
μοσιεύματα. 

Τα ανωτέρα των περιπτώσεων 2,3 και 4 υποβάλλονται 
σε ηλεκτρονική μορφή και σε ένα (1) αντίτυπο σε έντυπη 
μορφή, το οποίο θα βρίσκεται στη Γραμματεία του Τμή- 
ματος, στη διάθεση όλων των μελών του Εκλεκτορικού 
Σώματος και της Τριμελούς Εισηγητικής Επιτροπής του 
άρθρου 70 του ν.4386/2016. 

5. Αντίγραφο δελτίου αστυνομικής ταυτότητας ή 
διαβατηρίου. 

6. Γνωματεύσεις (α) παθολόγου ή γενικού ιατρού και 
(β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων προκειμένου να 
ασκήσουν τα καθήκοντα της αντίστοιχης θέσης, θα κα¬ 
τατεθούν από τους υποψήφιους, οι οποίοι θα εκλεγούν 
σε θέση καθηγητή πριν από την έκδοση της πρυτανικής 
πράξης διορισμού τους. 

• Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
τηςτελικής πράξης διορισμού. Προκειμένου για πολίτες 
κρατών-μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους, την 
ιθαγένεια του οποίου έχει ο υποψήφιος. 

•Το αντίγραφο Ποινικού Μητρώου δικαστικής χρήσης 
και το πιστοποιητικό στρατολογικής κατάστασηςτύπου 
Α', θα αναζητηθούν αυτεπαγγέλτως από την υπηρεσία 
που θα προβεί στην έκδοση της τελικής πράξης διορι¬ 
σμού. 

Με Υπεύθυνη Δήλωση του ν.1599/1986 οι υποψήφιοι 
δεσμεύονται ότι θα έχουν εκπληρώσει στις στρατιωτικές 
τους υποχρεώσεις ή θα έχουν απαλλαγεί νόμιμα από αυ¬ 
τές πριν την έκδοση της Πρυτανικής Πράξης διορισμού 
τους.Το κώλυμα της μη εκπλήρωσηςτων στρατιωτικών 
υποχρεώσεων δεν ισχύει για πολίτες κράτους-μέλους της 
Ευρωπαϊκής Ένωσης, στο οποίο δεν προβλέπεται όμοιο 
κώλυμα διορισμού. 

Οι ανωτέρω πολίτες οφείλουν να υποβάλουν, εκτός 
των πιο πάνω δικαιολογητικών, και πτυχίο ή μεταπτυχι¬ 
ακό τίτλο σπουδών Ελληνικού Α.Ε.Ι. ή απολυτήριο Ελλη¬ 
νικού Λυκείου ή εξαταξίου Γυμνασίου ή πιστοποιητικό 
ελληνομάθειας Γ1 επιπέδου από το Κέντρο Ελληνικής 
Γλώσσας, από το οποίο αποδεικνύεται η πλήρης γνώση 
και άνετη χρήση της ελληνικής γλώσσας. 

Ο υποψήφιος που θα επιλεγεί για τη θέση, υποχρεού- 
ται να καταθέσει τα πρωτότυπα έγγραφα-δικαιολογητικά 
του φακέλου του. 

Η προκαλούμενη δαπάνη, θα βαρύνει τον προϋπολο¬ 
γισμό του Υπουργείου Παιδείας, Έρευνας και Θρησκευ¬ 
μάτων (Ειδικός Φορέας 19-250 και ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Κομοτηνή, 3 Δεκεμβρίου 2018 

Ο Πρύτανης 

ΑΛΕΞΑΝΔΡΟΣ ΠΟΛΥΧΡΟΝΙΔΗΣ 


ΑΛΕΞΑΝΔΡΕΙΟ ΤΕΧΝΟΛΟΓΙΚΟ 
ΕΚΠΑΙΔΕΥΤΙΚΟ ΙΔΡΥΜΑ ΘΕΣΣΑΛΟΝΙΚΗΣ 

Αριθμ. ΔΦ. 10.1/1152 

Προκήρυξη θέσης μέλους ΔΕΠ βαθμίδας Ανα¬ 
πληρωτή Καθηγητή του τμήματος Μηχανικών 
Αυτοματισμού Τ.Ε. της Σχολής Τεχνολογικών 
Εφαρμογών του ΑΤΕΙΘ, με γνωστικό αντικείμε¬ 
νο «Αλληλεπίδραση Ανθρώπου με συστήματα 
Μηχατρονικής και βελτιστοποίηση αυτών» του 
Τομέα Βιομηχανικών Αυτοματισμών και Μηχα¬ 
τρονικής . 

Ο Πρύτανης του Αλεξάνδρειου Τεχνολογικού Εκπαι¬ 
δευτικού Ιδρύματος Θεσσαλονίκης αφού έλαβε υπόψη: 

Ι.Τα άρθρα 16 και 17του ν.1404/1983 (ΦΕΚ 173/τ.Α'), 
όπως αντικαταστάθηκαν με τα άρθρα 2, 3 και 4α του 
ν. 2916/2001 (ΦΕΚ 114/τ.Α') αντίστοιχα, συμπληρώθη¬ 


καν και τροποποιήθηκαν με το άρθρο 3 του ν.3027/2002 
(ΦΕΚ 152/τ.Α') και το άρθρο 8 του ν. 3404/2005 
(ΦΕΚ 260/τ.Α') και τα άρθρα 7, 8 και 9 του ν.3794/2009 
(ΦΕΚ 156/τ.Α 74-9-2009). 

2. Το ν.2431/1996 (ΦΕΚ 175/τ.Α') «Διορισμός ή πρό¬ 
σληψη πολιτών της Ευρωπαϊκής Ένωσης στη Δημόσια 
Διοίκηση». 

3. Τα άρθρα 16 και 78 του ν. 4009/2011 (ΦΕΚ 195/ 
τ.Α') «Δομή, λειτουργία, διασφάλιση της ποιότητας των 
σπουδών και διεθνοποίηση των ανώτατων εκπαιδευ¬ 
τικών Ιδρυμάτων» όπως τροποποιήθηκαν και ισχύουν. 

4. Το άρθρο 19 του ν. 4009/2011 (ΦΕΚ 195/τ.Α') όπως 
αντικαταστάθηκε με το άρθρο 70 του ν. 4386/2016 (ΦΕΚ 
83/τ.Α')11 -5-2016) «Ρυθμίσεις για την έρευνα και άλλες δι¬ 
ατάξεις» και στη συνέχεια τροποποιήθηκε με το άρθρο 4 
του ν. 4405/2016 (ΦΕΚ 129/τ.Α713-7-2016) «Ρυθμίσεις θε¬ 
μάτων προκηρύξεων και εκλογής καθηγητών των Α.Ε.Ι.», 
το άρθρο 30 του ν. 4452/2017 (ΦΕΚ 17 Α715-2-2017 
και το άρθρο 9 του ν. 4521/2018 (ΦΕΚ 38/τ.Α72-3-2018). 

5. Τα άρθρα 12 έως 23 του ν. 4485/2017 (ΦΕΚ 114/ 
τ.Α 74-8-2017). 

6. Το άρθρο 84 παρ.9 και 10 του ν. 4485/2017 
(ΦΕΚ 114/τ.Α 74-8-2017). 

7. Το π.δ. 134/1999 (ΦΕΚ 132/τ.Α') «Διορισμός ή πρό¬ 
σληψη πολιτών της Ευρωπαϊκής Ένωσης στα Ανώτατα 
Εκπαιδευτικά Ιδρύματα,Τεχνολογικά Εκπαιδευτικά Ιδρύ¬ 
ματα και λοιπά Νομικά Πρόσωπα Δημοσίου Δικαίου και 
Δημόσιες Υπηρεσίες του χώρουΤριτοβάθμιας Εκπαίδευ¬ 
σης αρμοδιότητας του ΥΠΕΠΘ». 

8. Το π.δ. 82/2013 (ΦΕΚ 123/τ.Α73-6-2013) «Συγχώ¬ 
νευση Σχολών - ΜετονομασίαΤμημάτων - Συγχώνευση 
Τμημάτων- Κατάργηση Τμημάτων-Συγκρότηση Σχολών 
του Α.Τ.Ε.Ι. Θεσσαλονίκης». 

9. Την Φ.122.1/88/119483/Ζ2/20.7.2016 (ΑΔΑ: 
7Α0Λ4653ΠΣ-2Ι3) «Οδηγίες εφαρμογής του ν. 4369 
(Α' 27), του ν. 4386/2016 (Α' 83) και του ν. 4405/2016 
(Α' 129)». 

10. Την κοινή υπουργική απόφαση Φ.122.1/6/14241/ 
Ζ2/31.01.2017 του ΥΠ.Π.Ε.Θ. (ΦΕΚ 225/31.01.2017 τ.Β') 
α) Διαδικασία συγκρότησης των εκλεκτορικών σωμά¬ 
των των ΑΕΙ ρύθμιση θεμάτων εκλογής και εξέλιξης κα¬ 
θηγητών και υπηρετούντων λεκτόρων, ανανέωσης και 
μονιμοποίησης των επί θητεία επίκουρων καθηγητών, 
ελέγχου νομιμότητας των διαδικασιών αυτών και άλλων 
θεμάτων σχετικά με την εφαρμογή των διατάξεων του 
άρθρου 19 του ν. 4009/2011 (Α' 195), όπως ισχύει, και 
του άρθρου 4 του ν. 4405/2016 (Α' 129) και β) «Ανάπτυ¬ 
ξη και λειτουργία ηλεκτρονικού συστήματος ολοκλη¬ 
ρωμένης διαχείρισης διαδικασιών εκλογής και εξέλιξης 
καθηγητών καθώς και κατάρτισης και τήρησης μητρώων 
εσωτερικών και εξωτερικών μελών». 

ΙΙ.Την 1/24.1.2012 (ΦΕΚ518/τ.Β729.2.2012) απόφαση 
της Συνέλευσης του Α.Τ.Ε.Ι. Θεσσαλονίκης «Διαδικασίες 
εκλογής, εξέλιξης και μονιμοποίησης μελών ΕΠ έως τη 
δημοσίευση του οργανισμού και του εσωτερικού κανο¬ 
νισμού του Α.Τ.Ε.Ι./Θ.». 

12. Το γεγονός ότι υπάρχουν κενές οργανικές θέσεις. 

13. Την ΑΦ 10.1/1073/26-11-2018 αίτηση εξέλιξης 
του μέλους Δ.Ε.Π. του Τμήματος Μηχανικών Αυτομα- 







Τεύχος Γ'266/05.03.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


1565 


τισμούΤ.Ε. στη βαθμίδα του Αναπληρωτή Καθηγητή με 
γνωστικό αντικείμενο «Αλληλεπίδραση ανθρώπου με 
συστήματα μηχατρονικής και βελτιστοποίηση αυτών». 

14. Την 12/6-12-2018 συνεδρίαση της Κοσμητείας 
της Σχολής Τεχνολογικών Εφαρμογών του ΑΤΕΙ Θεσσα¬ 
λονίκης, η οποία λήφθηκε μετά από την υπ. αριθμ. 17/ 
28-11-2018 συνεδρίαση της Συνέλευσης του Τμήματος 
Μηχανικών Αυτοματισμού Τ.Ε. 

15. Την υπ'αριθμ. Φ16/17919/Ζ2 υπουργική απόφαση 
που εκδόθηκε στις 6-2-2019, με την οποία εγκρίθηκε η 
πίστωση για την προκήρυξη της θέσης. 

16. Τον κωδικό ανάρτησης στο πληροφοριακό σύστη¬ 
μα «ΑΠΕΛΛΑ», προκηρύσσει: 

Την παρακάτω θέση Διδακτικού Ερευνητικού Προσω¬ 
πικού (Δ.Ε.Π.) ως εξής: 

ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ 

ΤΜΗΜΑ ΜΗΧΑΝΙΚΩΝ ΑΥΤΟΜΑΤΙΣΜΟΥ Τ.Ε. 

ΤΟΜΕΑΣ ΒΙΟΜΗΧΑΝΙΚΩΝ ΑΥΤΟΜΑΤΙΣΜΩΝ ΚΑΙ ΜΗ- 
ΧΑΤΡΟΝΙΚΗΣ. 

Μια (1) θέση Αναπληρωτή Καθηγητή με γνωστικό 
αντικείμενο «Αλληλεπίδραση ανθρώπου με συστήματα 
μηχατρονικής και βελτιστοποίηση αυτών». 

Σχετικά με τα προσόντα των υποψηφίων σημειώνεται 
ότι σύμφωνα με το άρθρο 15 του ν. 1404/1983 όπως 
αντικαταστάθηκε με το άρθρο 2 του ν. 2916/2001 και 
τροποποιήθηκε με το άρθρο 8 του ν. 3404/2005 και 
σύμφωνα με το άρθρο 19 του ν. 4009/2011 όπως αντι- 
καταστάθηκε με το άρθρο 70 του ν. 4386/2016 (ΦΕΚ 83/ 
τ.Α'/11 -05-2016) και το άρθρο 4 του ν. 4405/2016 (ΦΕΚ 
129/τ.Α'/13-07-2016), ισχύουν τα ακόλουθα: 

1. Προϋπόθεση για εκλογή σε θέση Καθηγητή όλων 
των βαθμιδών είναι η κατοχή διδακτορικού διπλώματος, 
καθώς και η συνάφεια αυτού του εν γένει ερευνητικού, 
επιστημονικού, διδακτικού, κλινικού ή καλλιτεχνικού 
έργου των υποψηφίων με το γνωστικό αντικείμενο της 
προς πλήρωση θέσης. 

2. Τα ελάχιστα προσόντα που απαιτούνται για την 
εκλογή στη βαθμίδα του Αναπληρωτή Καθηγητή ΤΕΙ 
είναι τα ακόλουθα: 

ί) Τέσσερα (4) έτη τουλάχιστον: αυτοδύναμης διδα¬ 
σκαλίας μετά την απόκτηση του διδακτορικού διπλώ¬ 
ματος στο γνωστικό αντικείμενο του Τομέα σε Α.Ε.Ι. ή 
ομοταγή ιδρύματα του εξωτερικού ή αναγνωρισμένου 
επαγγελτικού έργου κατάλληλου επιπέδου σε σχετικό 
επιστημονικό πεδίο ή εργασίας σε αναγνωρισμένα ερευ¬ 
νητικά κέντρα της χώρας ή της αλλοδαπής. Το χρονικό 
διάστημα των τεσσάρων (4) ετών μπορεί να κατανέμεται 
συνδυαστικά στις ανωτέρω δραστηριότητες, οι οποίες 
σε κάθε περίπτωση είναι αντίστοιχες με το επιστημονικό 
επίπεδο και συναφείς με το γνωστικό πεδίο της θέσης 
που προκηρύσσεται. 

ϋ) Πρωτότυπες δημοσιεύσεις σε επιστημονικά περιοδι¬ 
κά αναγνωρισμένου κύρους, από τις οποίες ένας αριθμός 
πρέπει να είναι αυτοδύναμες ή πρωτότυπες επιστημο¬ 
νικές μονογραφίες, εξαιρουμένων των αυτοεκδόσεων. 
Το συνολικό ερευνητικό έργο του υποψηφίου πρέπει 
να έχει αναγνωριστεί από την επιστημονική κοινότητα. 

3. Όπου προβλέπονται αυτοδύναμες δημοσιεύσεις, 
νοούνται και οι δημοσιεύσεις στις οποίες ο υποψήφιος 
είναι ο κύριος ερευνητής. 


4. Μέλη του Δ.Ε.Π. δεν μπορούν να υποβάλουν υπο¬ 
ψηφιότητα για κατάληψη θέσης Δ.Ε.Π. ίδιας ή ανώτερης 
βαθμίδας στο ίδιο ή άλλο ΤΕΙ εάν δεν περάσουν τρία (3) 
έτη από το διορισμό τους στο ΤΕΙ που υπηρετούν. 

5. Πέρα από τα ειδικά αυτά προσόντα οι υποψήφιοι 
πρέπει να έχουν και τα γενικά προσόντα που προβλέ- 
πονται από τον υπαλληλικό κώδικα για το διορισμό δη¬ 
μοσίων υπαλλήλων. 

ΔΙΚΑΙΟΛΟΓΗΤΙΚΑ ΗΛΕΚΤΡΟΝΙΚΗΣ ΥΠΟΒΟΛΗΣ ΥΠΟ¬ 
ΨΗΦΙΟΤΗΤΑΣ 

1. Αίτηση. 

2. Πτυχία και τίτλοι σπουδών των υποψηφίων. 

3. Διδακτορική διατριβή, όπου αυτή απαιτείται ως 
προσόν. 

4. Βιογραφικό σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 

6. Γενικά κάθε στοιχείο (βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής δραστηριότη¬ 
τας, πιστοποιητικό ξένης γλώσσας, κ.τ.λ.) που να αποδει- 
κνύει τα προσόντα των υποψηφίων. 

7. Αντίγραφο δελτίου αστυνομικής ταυτότητας ή 
διαβατηρίου. 

8. Πιστοποιητικό του αρμόδιου Δημάρχου στο οποίο 
θα αναγράφεται ο τρόπος και ο χρόνος απόκτησης της 
Ελληνικής ιθαγένειας και το οποίο θα αναζητηθεί αυτε- 
πάγγελτα από την Υπηρεσία πριν από την έκδοση της 
σχετικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, πιστοποιητι¬ 
κό της αρμόδιας αρχής του κράτους την ιθαγένεια του 
οποίου έχει ο υποψήφιος. 

9. Πιστοποιητικό τύπου Α' του αρμοδίου Στρατολο¬ 
γικού Γραφείου από το οποίο να προκύπτει ότι ο ενδι¬ 
αφερόμενος δεν έχει στρατολογική ή χρηματική υπο¬ 
χρέωση και το οποίο θα αναζητηθεί αυτεπάγγελτα από 
την Υπηρεσία πριν από την ορκωμοσία, σύμφωνα με 
την με αριθμ. ΔΙΑΔΠ/Α/16425/25.6.2007 (ΦΕΚ 1055/ 
τ.Β'/27.6.2007) κοινή υπουργική απόφαση. Με υπεύ¬ 
θυνη δήλωση του ν. 1599/1986 οι υποψήφιοι που δεν 
έχουν εκπληρώσει τις στρατιωτικές τους υποχρεώσεις 
ή δεν έχουν απαλλαγεί νόμιμα από αυτές κατά το χρόνο 
υποβολής της υποψηφιότητάς τους, δεσμεύονται ότι θα 
προσκομίσουν τα σχετικά δικαιολογητικά πριν την έκδο¬ 
ση της πράξης διορισμού τους.Το κώλυμα της μη εκπλή¬ 
ρωσης των στρατιωτικών υποχρεώσεων δεν ισχύει για 
πολίτες κράτους - μέλους της Ευρωπαϊκής Ένωσης, για 
τους οποίους δεν προβλέπεται όμοιο κώλυμα διορισμού. 

10. Αντίγραφο ποινικού μητρώου δικαστικής χρή¬ 
σης που θα αναζητηθεί αυτεπάγγελτα από την Υπη¬ 
ρεσία πριν από την ορκωμοσία, σύμφωνα με την 
ΔΙΑΔΠ/Α/22863/16.10.2006 (ΦΕΚ 1551 /τ.Β'/23.10.2006) 
κοινή υπουργική απόφαση. 

11. Γνωματεύσεις: α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του ν. 1599/1986, ότι δεν κα¬ 
τέχει άλλη θέση και δεν έχει άλλη απασχόληση στον 
ευρύτερο Δημόσιο ή Ιδιωτικό Τομέα. 

Τα δικαιολογητικά των παραπάνω στοιχείων 11 και 
12 θα κατατεθούν από τους υποψηφίους οι οποίοι θα 
εκλεγούν σε θέσεις Δ.Ε.Π. κατά την ημέρα της ορκωμο¬ 
σίας τους. 

Όλα τα δικαιολογητικά πρέπει να είναι ευκρινή φω¬ 
τοαντίγραφα των πρωτοτύπων εγγράφων που εκδόθη- 
καν από τις υπηρεσίες και τους φορείς της περίπτωσης 
α', της παρ. 2 του άρθρου 1 του ν. 4250/2014 (ΦΕΚ 74/ 
Α726.3.2014) ή ακριβή αντίγραφά τους. Ομοίως γίνονται 
υποχρεωτικά αποδεκτά ευκρινή φωτοαντίγραφα από: α) 
αντίγραφα ιδιωτικών εγγράφων τα οποία έχουν επικυ¬ 
ρωθεί από δικηγόρο, β) τα πρωτότυπα όσων ιδιωτικών 
εγγράφων φέρουν επίσημη θεώρηση και γ) αντίγραφα 
εγγράφων που έχουν εκδοθεί από αλλοδαπές αρχές 
και έχουν επικυρωθεί από δικηγόρο. Τα ξενόγλωσσα 
δικαιολογητικά πρέπει να συνοδεύονται από νόμιμες 
μεταφράσεις και να έχουν επικυρωθεί πρωτίστως από 
δικηγόρο. Οι τίτλοι σπουδών του εξωτερικού πρέπει να 
συνοδεύονται από πράξη ή βεβαίωση του οικείου οργά¬ 
νου με την οποία αναγνωρίζονται ως ισότιμοι προς τους 
τίτλους που απονέμονται από τα εκπαιδευτικά ιδρύματα 
της ημεδαπής. 

Το σύνολο όλων των παραπάνω δικαιολογητικών, θα 
είναι στη διάθεση των μελών Εκλεκτορικού Σώματος 
και της Εισηγητικής Επιτροπής, καθ' όλη τη διάρκεια της 
διαδικασίας επιλογής ή εξέλιξης. 

Ειδικότερα, οι πολίτες των κρατών - μελών της Ευ¬ 
ρωπαϊκής Ένωσης οφείλουν να υποβάλουν εκτός των 
ανωτέρω δικαιολογητικών και πτυχίο ή μεταπτυχιακό 
τίτλο σπουδών Ελληνικού Α.Ε.Ι. ή απολυτήριο Ελληνικού 
Λυκείου ή εξαταξίου Γυμνασίου ή πιστοποιητικό ελληνο- 
μάθειαςΔ' επιπέδου από το Κέντρο Ελληνικής γλώσσας, 
από το οποίο θα αποδεικνύεται η πλήρης γνώση και άνε¬ 
τη χρήση της ελληνικής γλώσσας. 

Μέσα σε αποκλειστική προθεσμία τριάντα (30) ημε¬ 
ρών από την επομένη της ημερομηνίας της τελευταίας 
δημοσίευσης στον ημερήσιο τύπο, υποβάλλονται ηλε¬ 
κτρονικά οι αιτήσεις των υποψηφίων σε θέσεις εκλογής ή 
εξέλιξης (αφού αυτοί έχουν προηγουμένως εγγράφει στο 
πληροφοριακό σύστημα ΑΠΕΛΛΑ), μαζί με όλα τα ανα¬ 
γκαία για την κρίση δικαιολογητικά. Δικαιολογητικά που 
έχουν ήδη καταχωρίσει οι υποψήφιοι κατά την εγγραφή 
τους στο γενικό μητρώο και δε χρήζουν επικαιροποίη- 
σης, εξαιρούνται από την εκ νέου ηλεκτρονική υποβολή. 
Συμπλήρωση των δικαιολογητικών της προκήρυξης μετά 
την κατάθεση των αιτήσεων υποψηφιότητας, επιτρέπε¬ 
ται μόνο αν πρόκειται για διασαφηνιστικά στοιχεία που 
ζητήθηκαν συμπληρωματικά από τα μέλη του Εκλεκτορι- 
κού Σώματος ή της Εισηγητικής Επιτροπής και αφορούν 
σε δικαιολογητικά που κατατέθηκαν εμπρόθεσμα. 

Η προκαλούμενη δαπάνη θα βαρύνει τον προϋπολο¬ 
γισμό του Υπουργείου Παιδείας, Έρευνας και Θρησκευ¬ 
μάτων (Ειδικός Φορέας 19-250 ΚΑΕ 0251). 

Η προκήρυξη να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Φεβρουάριου 2019 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 


Αριθμ. ΔΦ.10.1/1150 

Προκήρυξη θέσης μέλους ΔΕΠ βαθμίδας Επί¬ 
κουρου Καθηγητή του τμήματος Ηλεκτρονικών 
Μηχανικών Τ.Ε. της Σχολής Τεχνολογικών Εφαρ¬ 
μογών του ΑΤΕΙΘ, με γνωστικό αντικείμενο «Επε¬ 
ξεργασία εικόνας και ήχου με έμφαση στα ρα¬ 
διοτηλεοπτικά συστήματα». 

Ο Πρύτανης του Αλεξάνδρειου Τεχνολογικού Εκπαι¬ 
δευτικού Ιδρύματος Θεσσαλονίκης αφού έλαβε υπόψη: 

1. Τα άρθρα 16 και 17 του ν.1404/1983 (ΦΕΚ 173/ 
τ.Α'), όπως αντικαταστάθηκαν μετά άρθρα 3 και 4α' του 
ν.2916/2001 (ΦΕΚ 114/τ.Α') αντίστοιχα, συμπληρώθη¬ 
καν και τροποποιήθηκαν με το άρθρο 3 του ν.3027/2002 
(ΦΕΚ 152/τ.Α'), το άρθρο 8 του ν. 3404/2005 (ΦΕΚ 260/ 
τ.Α') και τα άρθρα 7,8 και 9 του ν.3794/2009 (ΦΕΚ 156/ 
τ.Α'/4-9-2009). 

2. Το ν. 2431/1996 (ΦΕΚ 175/τ.Α') «Διορισμός ή πρό¬ 
σληψη πολιτών της Ευρωπαϊκής Ένωσης στη Δημόσια 
Διοίκηση». 

3. Τα άρθρα 16 και 78 του ν. 4009/2011 (ΦΕΚ 195/ 
τ.Α') «Δομή, λειτουργία, διασφάλιση της ποιότητας των 
σπουδών και διεθνοποίηση των ανώτατων εκπαιδευτι¬ 
κών Ιδρυμάτων», όπως τροποποιήθηκαν και ισχύουν. 

4. Το άρθρο 19 του ν. 4009/2011 (ΦΕΚ 195/τ.Α'), όπως 
αντικαταστάθηκε με το άρθρο 70 του ν. 4386/2016 
(ΦΕΚ 83/τ.Α'/11-5-2016) «Ρυθμίσεις για την έρευνα 
και άλλες διατάξεις» και στη συνέχεια τροποποιήθηκε 
με το άρθρο τέταρτο του ν. 4405/2016 (ΦΕΚ 129/τ.Α7 
13-7-2016) «Ρυθμίσεις θεμάτων προκηρύξεων και εκλο¬ 
γής καθηγητών των Α.Ε.Ι.», το άρθρο 30 του ν. 4452/2017 
(ΦΕΚ 17 Α'/15-2-2017) και το αρ. 9 του ν. 4521/2018 
(ΦΕΚ 38/ τ.Α'/2-3-2018). 

5. Τα άρθρα 12 έως 23 του ν. 4485/2017 (ΦΕΚ 114/ 
τ.Α 74-8-2017). 

6. Το άρθρο 84 παρ. 9 και 10 του ν. 4485/2017 (ΦΕΚ 
114/τ.Α'/4-8-2017). 

7. Το π.δ. 134/1999 (ΦΕΚ 132/τ.Α') «Διορισμός ή πρό¬ 
σληψη πολιτών της Ευρωπαϊκής Ένωσης στα Ανώτατα 
Εκπαιδευτικά Ιδρύματα,Τεχνολογικά Εκπαιδευτικά Ιδρύ¬ 
ματα και λοιπά Νομικά Πρόσωπα Δημοσίου Δικαίου και 
Δημόσιες Υπηρεσίες του χώρουΤριτοβάθμιας Εκπαίδευ¬ 
σης αρμοδιότητας του ΥΠΕΠΘ», 

8. Το π.δ. 82/2013 (ΦΕΚ 123/τ.Α'/3-6-2013) «Συγχώ¬ 
νευση Σχολών - Μετονομασία Τμημάτων-Συγχώνευση 
Τμημάτων- Κατάργηση Τμημάτων-Συγκρότηση Σχολών 
του Α.Τ.Ε.Ι. Θεσσαλονίκης». 

9. Την Φ.122.1/88/119483/Ζ2/20.7.2016 εγκύκλιο του 
ΥΠ.Π.Ε.Θ. (ΑΔΑ:7Α0Λ4653ΠΣ-2Ι3) «Οδηγίες εφαρμογής 
του ν. 4369 (Α' 27), του ν. 4386/2016 (Α' 83) και του 
ν.4405/2016 (Α' 129)». 

10. Την Φ.122.1 /6/14241/Ζ2/31.01.2017 κοινή υπουρ¬ 
γική απόφαση του ΥΠ.Π.Ε.Θ. (ΦΕΚ 225 Β731.01.2017) «α) 
Διαδικασία συγκρότησης των εκλεκτορικών σωμάτων 
των ΑΕΙ ρύθμιση θεμάτων εκλογής και εξέλιξης καθη¬ 
γητών και υπηρετούντων λεκτόρων, ανανέωσης και 
μονιμοποίησης των επί θητεία επίκουρων καθηγητών, 
ελέγχου νομιμότητας των διαδικασιών αυτών και άλλων 
θεμάτων σχετικά με την εφαρμογή των διατάξεων του 

άρθρου 19 του ν. 4009/2011 (Α' 195), όπως ισχύει, και 
του άρθρου 4 του ν. 4405/2016 (Α' 129) και β) «Ανάπτυ¬ 
ξη και λειτουργία ηλεκτρονικού συστήματος ολοκλη¬ 
ρωμένης διαχείρισης διαδικασιών εκλογής και εξέλιξης 
καθηγητών καθώς και κατάρτισης και τήρησης μητρώων 
εσωτερικών και εξωτερικών μελών». 

11 .Την 1/24.1.2012 (ΦΕΚ518/τ.Β729.2.2012) απόφαση 
της Συνέλευσης του Α.Τ.Ε.Ι. Θεσσαλονίκης «Διαδικασίες 
εκλογής, εξέλιξης και μονιμοποίησης μελών ΕΠ έως τη 
δημοσίευση του οργανισμού και του εσωτερικού κανο¬ 
νισμού του Α.Τ.Ε.Ι./Θ.». 

12. Το γεγονός ότι υπάρχουν κενές οργανικές θέσεις 

13 Την Φ.122.1/122/165025/Ζ2/5-10-2016 απόφαση 
της Αναπληρώτριας Υπουργού Παιδείας, Έρευνας και 
Θρησκευμάτων με την οποία κατανεμήθηκαν δέκα επτά 
(17) θέσεις μελών ΔΕΠ στο ΑΤΕΙ-Θ. 

14. Τις 8/22-3-2018 και 17/25-6-2018 αποφάσεις της 
Συγκλήτου ΑΤΕΙ-Θ σχετικά με την κατανομή θέσεων για 
την πρόσληψη Εκπαιδευτικού Προσωπικού σταΤμήματά 
του. 

15. Την 7/4-7-2018 απόφαση της Κοσμητείας της ΣΤΕΦ 
σχετικά με την κατανομή μιας θέσης μέλους ΔΕΠ στο 
τμήμα Ηλεκτρονικών ΜηχανικώνΤ.Ε. 

16. Την 22/27-09-2018 απόφαση της Συγκλήτου ΑΤΕΙ-Θ 
για την έγκριση κατανομής μιας θέσης μέλους ΔΕΠ στο 
τμήμα Ηλεκτρονικών Μηχανικών Τ.Ε. 

17. Την 11/15-11-2018 απόφαση της Κοσμητείας της 
ΣχολήςΤεχνολογικών Εφαρμογών του ΑΤΕΙ Θεσσαλονί¬ 
κης, η οποία λήφθηκε μετά από την υπ. αριθμ. 18/17-10- 
2018 απόφαση της ΣυνέλευσηςτουΤμήματος Ηλεκτρο¬ 
νικών Μηχανικών Τ.Ε. 

18. Το υπ' αριθ. πρωτ. ΔΦ. 10.1/9081/21 -12-2018 έγ¬ 
γραφο του ΑΤΕΙ Θεσσαλονίκης 

19. Τη Φ16/17969/Ζ2/6-2-2019 απόφαση του ΥΠΠΕΘ 
με θέμα «Έγκριση πίστωσης προκήρυξης για την πλήρω¬ 
ση μίας (01) [από δεκαεπτά (17)] κενής οργανικής θέσης 
του ΑΤΕΙ Θεσσαλονίκης για το έτος 2018» 

Αποφασίζει 

Την προκήρυξη της παρακάτω θέσης Διδακτικού Ερευ¬ 
νητικού Προσωπικού (Δ.Ε.Π.) ως εξής: 

ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ 

ΤΜΗΜΑ ΗΛΕΚΤΡΟΝΙΚΩΝ ΜΗΧΑΝΙΚΩΝ Τ.Ε. 

Μια (1) θέση βαθμίδας Επίκουρου Καθηγητή με γνω¬ 
στικό αντικείμενο 

«Επεξεργασία εικόνας και ήχου με έμφαση στα ρα¬ 
διοτηλεοπτικά συστήματα». 

Σχετικά με τα προσόντα των υποψηφίων σημειώνεται 
ότι σύμφωνα με το άρθρο 19 του ν. 4009/2011, όπως 
αντικαταστάθηκε με το άρθρο 70 του ν. 4386/2016 (ΦΕΚ 
83/τ.Α'/11 -5-2016) «Ρυθμίσεις για την έρευνα και άλλες 
διατάξεις» και στη συνέχεια τροποποιήθηκε με το άρ¬ 
θρο τέταρτο του ν. 4405/2016 (ΦΕΚ 129/τ.Α'/13-7-2016) 
«Ρυθμίσεις θεμάτων προκηρύξεων και εκλογής καθη¬ 
γητών των Α.Ε.Ι.», το άρθρο 30 του ν. 4452/2017 (ΦΕΚ 
17 Α'/15-2-2017) και το αρ. 9 του ν. 4521/2018 (ΦΕΚ 38/ 
τ.Α'/2-3-2018), ισχύουν τα ακόλουθα: 

1. Προϋπόθεση για εκλογή σε θέση Καθηγητή όλων 
των βαθμιδών είναι η κατοχή διδακτορικού διπλώματος, 
καθώς και η συνάφεια αυτού του εν γένει ερευνητικού, 


επιστημονικού, διδακτικού, κλινικού ή καλλιτεχνικού 
έργου των υποψηφίων με το γνωστικό αντικείμενο της 
προς πλήρωση θέσης. 

2. Τα ελάχιστα προσόντα που απαιτούνται για την 
εκλογή στη βαθμίδα του Επίκουρου Καθηγητή ΤΕΙ είναι 
τα ακόλουθα: 

Επίκουρος Καθηγητής ΤΕΙ 

ί) Τρία (3) έτη τουλάχιστον: ή αυτοδύναμης διδασκα¬ 
λίας μετά την απόκτηση του διδακτορικού διπλώματος 
στο γνωστικό αντικείμενο του Τομέα σε Α.Ε.Ι. ή ομοταγή 
ιδρύματα του εξωτερικού ή αναγνωρισμένου επαγγελ¬ 
ματικού έργου ανάλογου επιπέδου σε σχετικό επιστη¬ 
μονικό πεδίο ή εργασίας σε αναγνωρισμένα ερευνητικά 
κέντρα της χώρας ή της αλλοδαπής ή συμμετοχής με 
αμοιβή σε οργανωμένα ερευνητικά προγράμματα. Το 
χρονικό διάστημα των τριών (3) ετών μπορεί να κατα- 
νέμεται συνδυαστικά στις ανωτέρω δραστηριότητες, οι 
οποίες σε κάθε περίπτωση είναι αντίστοιχες με το επι¬ 
στημονικό επίπεδο και συναφείς με το γνωστικό πεδίο 
της θέσης που προκηρύσσεται. 

Μ) Πρωτότυπες δημοσιεύσεις σε επιστημονικά περιο¬ 
δικά αναγνωρισμένου κύρους, αυτοδύναμες ή σε συνερ¬ 
γασία με άλλους ερευνητές ή πρωτότυπη επιστημονική 
μονογραφία, εξαιρουμένων των αυτοεκδόσεων ή συν¬ 
δυασμός των παραπάνω. 

Για την εκλογή θα συνεκτιμάται κατά πόσο το συνολικό 
έργο του υποψηφίου θεμελιώνει προοπτικές ακαδημαϊ¬ 
κής εξέλιξής του. 

Όπου προβλέπονται αυτοδύναμες δημοσιεύσεις, 
νοούνται και οι δημοσιεύσεις στις οποίες ο υποψήφιος 
είναι ο κύριος ερευνητής ή ερευνητής σε δημοσίευση 
όπου δεν συμμετέχει ο επιβλέπων της διδακτορικής του 
διατριβής 

Η κρίση για εξέλιξη ή εκλογή μελών Δ.Ε.Π. βασίζεται 
στο συνολικό διδακτικό έργο των κρινομένων, στη συνο¬ 
λική τους επιστημονική και ερευνητική δραστηριότητα, 
με έμφαση στη διεθνή τους παρουσία, ικανό μέρος των 
οποίων πρέπει να έχει συντελεστεί τα τελευταία πέντε 
(5) έτη από την υποβολή της αίτησης για εξέλιξη ή εκλο¬ 
γή. Επίσης, συνεκτιμώνται ιδιαίτερα κατά την κρίση για 
κατάληψη θέσης Δ.Ε.Π. 

3. α. Όπου γίνεται αναφορά σε τίτλο μεταπτυχιακών 
σπουδών ή διδακτορικό δίπλωμα, αν πρόκειται για τίτ¬ 
λους ιδρυμάτων του εξωτερικού, πρέπει οι τίτλοι αυτοί 
να έχουν αναγνωριστεί ως ισότιμοι προς τους αντίστοι¬ 
χους τίτλους του εσωτερικού. 

β. Ως επαγγελματική δραστηριότητα που απαιτείται ως 
προσόν για την κατάληψη θέσης Δ.Ε.Π. δεν συνυπολογί¬ 
ζεται αυτή που τυχόν αποκτήθηκε κατά τη διάρκεια του 
χρόνου σπουδών για τη λήψη του απαιτούμενου μετα¬ 
πτυχιακού τίτλου σπουδών ή διδακτορικού διπλώματος 
και συνδέεται με σχετική υποχρέωση που επιβάλουν τα 
σχετικά μεταπτυχιακά προγράμματα ή οι σπουδές. 

4. Μέλη του Δ.Ε.Π. δεν μπορούν να υποβάλουν υπο¬ 
ψηφιότητα για κατάληψη θέσης Δ.Ε.Π. ίδιας ή ανώτερης 
βαθμίδας στο ίδιο ή άλλο ΤΕΙ εάν δεν περάσουν τρία (3) 
έτη από το διορισμό τους στο ΤΕΙ που υπηρετούν. 

5. Πέρα από τα ειδικά αυτά προσόντα οι υποψήφιοι 
πρέπει να έχουν και τα γενικά προσόντα που προβλέ- 

πονται από τον υπαλληλικό κώδικα για το διορισμό δη¬ 
μοσίων υπαλλήλων. 

ΔΙΚΑΙΟΛΟΓΙ-ΠΊΚΑ ΗΛΕΚΤΡΟΝΙΚΗΣ ΥΠΟΒΟΛΗΣ ΥΠΟ¬ 
ΨΗΦΙΟΤΗΤΑΣ 

1. Αίτηση. 

2. Πτυχία και τίτλοι σπουδών των υποψηφίων. 

3. Διδακτορική διατριβή, όπου αυτή απαιτείται ως 
προσόν. 

4. Βιογραφικό σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 

6. Γενικά κάθε στοιχείο (βιβλία, δημοσιεύσεις, πιστοποι¬ 
ητικά προϋπηρεσίας, επαγγελματικής δραστηριότητας, 
πιστοποιητικό ξένης γλώσσας, κτλ.) που να αποδεικνύει 
τα προσόντα των υποψηφίων. 

7. Αντίγραφο δελτίου αστυνομικής ταυτότητας ή 
διαβατηρίου. 

8. Πιστοποιητικό του αρμόδιου Δημάρχου στο οποίο 
θα αναγράφεται ο τρόπος και ο χρόνος απόκτησης της 
Ελληνικής ιθαγένειας και το οποίο θα αναζητηθεί αυτε- 
πάγγελτα από την Υπηρεσία πριν από την έκδοση της 
σχετικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, πιστοποιητι¬ 
κό της αρμόδιας αρχής του κράτους την ιθαγένεια του 
οποίου έχει ο υποψήφιος. 

9. Πιστοποιητικό τύπου Α' του αρμοδίου Στρατολο¬ 
γικού Γραφείου από το οποίο να προκύπτει ότι ο ενδι¬ 
αφερόμενος δεν έχει στρατολογική ή χρηματική υπο¬ 
χρέωση και το οποίο θα αναζητηθεί αυτεπάγγελτα από 
την Υπηρεσία πριν από την ορκωμοσία, σύμφωνα με 
την με αριθμ. ΔΙΑΔΠ/Α/16425/25.6.2007 (ΦΕΚ 1055/ 
τ.Β'/27.6.2007) κοινή υπουργική απόφαση. Με υπεύ¬ 
θυνη δήλωση του ν. 1599/1986 οι υποψήφιοι που δεν 
έχουν εκπληρώσει τις στρατιωτικές τους υποχρεώσεις 
ή δεν έχουν απαλλαγεί νόμιμα από αυτές κατά το χρόνο 
υποβολήςτηςυποψηφιότητάςτους, δεσμεύονται ότι θα 
προσκομίσουν τα σχετικά δικαιολογητικά πριν την έκδο¬ 
ση της πράξης διορισμού τους. Το κώλυμα της μη εκπλή¬ 
ρωσης των στρατιωτικών υποχρεώσεων δεν ισχύει για 
πολίτες κράτους - μέλους της Ευρωπαϊκής Ένωσης, για 
τους οποίους δεν προβλέπεται όμοιο κώλυμα διορισμού. 

10. Αντίγραφο ποινικού μητρώου δικαστικής χρήσης 
που θα αναζητηθεί αυτεπάγγελτα από την Υπηρεσία 
πριν από την ορκωμοσία, σύμφωνα με την με αριθμ. 
ΔΙΑΔΠ/Α/22863/16.10.2006 (ΦΕΚ 1551 /τ.Β'/23.10.2006) 
κοινή υπουργική απόφαση. 

11. Γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του ν. 1599/1986, ότι δεν κατέχει 
άλλη θέση και δεν έχει άλλη απασχόληση στον ευρύτερο 
Δημόσιο ή Ιδιωτικό Τομέα. 

Τα δικαιολογητικά των παραπάνω στοιχείων 11 και 
12 θα κατατεθούν από τους υποψηφίους οι οποίοι θα 
εκλεγούν σε θέσεις Δ.Ε.Π. κατά την ημέρα της ορκωμο¬ 
σίας τους. 


Όλα τα δικαιολογητικά πρέπει να είναι ευκρινή φω¬ 
τοαντίγραφα των πρωτοτύπων εγγράφων που εκδόθη- 
καν από τις υπηρεσίες και τους φορείς της περίπτωσης 
α', της παρ. 2 του άρθρου 1 του ν. 4250/2014 (ΦΕΚ 74/ 
Α726.3.2014) ή ακριβή αντίγραφά τους. Ομοίως γίνονται 
υποχρεωτικά αποδεκτά ευκρινή φωτοαντίγραφα από: α) 
αντίγραφα ιδιωτικών εγγράφων τα οποία έχουν επικυ¬ 
ρωθεί από δικηγόρο, β) τα πρωτότυπα όσων ιδιωτικών 
εγγράφων φέρουν επίσημη θεώρηση και γ) αντίγραφα 
εγγράφων που έχουν εκδοθεί από αλλοδαπές αρχές 
και έχουν επικυρωθεί από δικηγόρο. Τα ξενόγλωσσα 
δικαιολογητικά πρέπει να συνοδεύονται από νόμιμες 
μεταφράσεις και να έχουν επικυρωθεί πρωτίστως από 
δικηγόρο. Οι τίτλοι σπουδών του εξωτερικού πρέπει να 
συνοδεύονται από πράξη ή βεβαίωση του οικείου οργά¬ 
νου με την οποία αναγνωρίζονται ως ισότιμοι προς τους 
τίτλους που απονέμονται από τα εκπαιδευτικά ιδρύματα 
της ημεδαπής. 

Το σύνολο όλων των παραπάνω δικαιολογητικών, θα 
είναι στη διάθεση των μελών Εκλεκτορικού Σώματος και 
της Εισηγητικής Επιτροπής, καθ' όλη τη διάρκεια της δι¬ 
αδικασίας επιλογής ή εξέλιξης. 

Ειδικότερα, οι πολίτες των κρατών - μελών της Ευ¬ 
ρωπαϊκής Ένωσης οφείλουν να υποβάλουν εκτός των 
ανωτέρω δικαιολογητικών και πτυχίο ή μεταπτυχιακό 
τίτλο σπουδών Ελληνικού Α.Ε.Ι. ή απολυτήριο Ελληνικού 
Λυκείου ή εξαταξίου Γυμνασίου ή πιστοποιητικό ελληνο- 
μάθειαςΔ' επιπέδου από το Κέντρο Ελληνικής γλώσσας, 
από το οποίο θα αποδεικνύεται η πλήρης γνώση και άνε¬ 
τη χρήση της ελληνικής γλώσσας. 

Μέσα σε αποκλειστική προθεσμία τριάντα (30) ημε¬ 
ρών από την επομένη της ημερομηνίας της τελευταίας 
δημοσίευσης στον ημερήσιο τύπο, υποβάλλονται ηλε¬ 
κτρονικά οι αιτήσεις των υποψηφίων σε θέσεις εκλογής 
ή εξέλιξης (αφού αυτοί έχουν προηγουμένως εγγράφει 
στο πληροφοριακό σύστημα ΑΠΕΛΛΑ), μαζί με όλα τα 
αναγκαία για την κρίση δικαιολογητικά. 

Δικαιολογητικά που έχουν ήδη καταχωρίσει οι υποψή¬ 
φιοι κατά την εγγραφή τους στο γενικό μητρώο και δε 
χρήζουν επικαιροποίησης, εξαιρούνται από την εκ νέου 
ηλεκτρονική υποβολή. Συμπλήρωση των δικαιολογητι- 
κών της προκήρυξης μετά την κατάθεση των αιτήσεων 
υποψηφιότητας, επιτρέπεται μόνο αν πρόκειται για δια- 
σαφηνιστικά στοιχεία που ζητήθηκαν συμπληρωματικά 
από τα μέλη του Εκλεκτορικού Σώματος ή της Εισηγη¬ 
τικής Επιτροπής και αφορούν σε δικαιολογητικά που 
κατατέθηκαν εμπρόθεσμα. 

Η προκαλούμενη δαπάνη θα καλυφθεί από πιστώσεις 
του Υπουργείου Παιδείας, Έρευνας και Θρησκευμάτων 
(ειδ. Φορέα 19-250 ΚΑΕ 0251). 

Η προκήρυξη να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Φεβρουάριου 2019 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Π/τίτίτΐΓ^ ι :■ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























